I pareix que va ser ahir quan estàvem tornant de les Coves de Sant Josep de Vall d'Uxó quan ja estem immersos i preparant la següent programació per a este VI Mes Cultural de la Falla Mendizàbal, organitzat per la Delegació de Cultura i que no seria possible sense l'ajuda inestimable de totes les persones i institucions que ens donen suport i col·laboren desinteressadament. A tots ells i elles, moltíssimes gràcies!!

 El tró d'eixida es donarà **divendres** que ve, **2 de novembre**, amb la Inauguració del VI Mes Cultural, en el nostre casal a les 21h.

 I al matí següent, **dissabte, 3 de novembre**, donarem tot el nostre suport al grup de **playbacks infantil** que participen en el XXVI Concurs de playbacks Infantils de JCF. Seran els tercers a actuar per això quedarem a les **9:30h** en el nostre casal per a anar tots junts a la **Sala Canal** i veure el gran ball que han preparat.

 La següent setmana tindrem les primeres de les nostres xarrades. Tot just començar la setmana, el **dilluns, 5 de novembre**, a les **20:30**, en el nostre Casal, disfrutarem de la ponència **'El Corpus Valencià del segle XXI'** a càrrec de **José Ramon Pons**, expresident i actual assessor de l'Associació Amics del Corpus de València. La xarrada serà moderada pel nostre amic **Luis Calderón**. A més, podrem contemplar una sèrie de fotografies cedides per **Manolo Guallart**.

I només tres dies després, **dijous, 8 de novembre**, rebrem a **Nacho** **Olmos** que ens explicarà la seua aventura en **'Un camino por la vida'**, una bonica iniciativa a favor de l'Associació Espanyola Contra el Càncer. A més, comptarem amb la col·laboració de la nostra amiga **Montse Catalá** presentadora de 'Protagonistas las Fallas' de Punt Ràdio València que moderarà la ponència. Les dos xarrades tindràn lloc en el nostre Casal a les **20:30h.**

 Tan sols uns dies després, el **dissabte 10**, a les **10:30h**, serà el torn dels més xicotets de la comissió ja que realitzaran un **Taller de Cuina**, on prepararan delicioses pizzes de la mà del nostre cuiner, animador, músic i amic favorit... **Borja Nieto**. Després, tots els infantils, estaran invitats a menjar en el Casal.

 Les activitats de la següent setmana donaran començament el **dijous,** **15 de novembre**, amb una xarrada interessant al voltant de la nutrició. El títol de la mateixa és **'Dietas milagro'** a càrrec de **Javier Martinez i Purificación García**, professors titulars del Departament de Tecnologia dels Aliments de la Universitat Politècnica de València, que ens explicaran els pros i contres d'estes dietes tan de moda i, de vegades, perilloses per a la nostra salut. En el nostre casal a les **20:30h**.

 I el **dissabte, 17 de novembre**, quedarem a les **10h** en el casal per a realitzar una **ruta per l'Horta de Burjassot**. Comptarem amb un guia de l'Oficina de Sostenibilitat i Medi Ambient de l'Ajuntament de Burjassot.

I arriba la gran eixida, l'excursió que tots esperàvem. El **diumenge, 18 de** **novembre** visitarem el **Real Monestir de Santa Maria de la Valldigna**, situat a Simat de la Valldigna. Agafarem l'autobús per a disfrutar d'un fabulós dia on no faltarà un bon menjar i moltes sorpreses.

 La següent setmana comença amb una xarrada sobre el món faller ja que el **dijous 22 de novembre**, a les **20:30h** en el nostre Casal podrem disfrutar de la magnifica xarrada **'365 dies de monumento'** a càrrec del nostre artista faller, **José Ramón Devis**, on ens comptarà tots els secrets i detalls de com realitzar una falla, des del seu primer esbós fins a la seua cremà.

 I com ens agrada conéixer totes i cada una de les festes valencianes, el **dissabte, 24 de novembre**, visitarem el **Museu de la Setmana Santa Marinera** situat junt el Port de València. A les **10:30h en el** **nostre casal**. I quasi sense temps per a descansar, eixa nit celebrarem el **Concurs Gastronòmic**. Enguany, la temàtica del concurs és menjar **italià**, així que prepara les teues millors pizzes, pastes, etc. i porta-les al Casal abans de les **21.45h** per a poder participar i després...a degustar cada plat. Ummmm, que aprofite!!

 I així arribem a l'última setmana del VI Mes Cultural. L'última de les xarrades tindrà lloc a les **20:30h** en el nostre Casal el dimecres, **28 de** **novembre**. La mateixa tractarà sobre **l'Esport Paralímpic**, on comptarem amb la presència d'excel·lents esportistes de la talla de **David Casinos, i Verónica** **Ayora**. Esta xarrada estarà moderada pel nostre amic **Carlos Domingo**, periodista esportiu i expert en atletisme. Després de la tertúlia els nostres màxims representants brindaran i donaran per clausurat este VI Mes Cultural que, esperem, siga del agrat de tots vosaltres. Ens agradaria veure-vos en totes i cada una de les activitats organitzades.

 I ens deixem algo??? Sí, la fotografia. A causa de l'èxit de participació de l'any anterior, enguany celebrem el **II Concurs de Fotografia Falla** **Mendizàbal.** Tots els interessats teniu que entregar les vostres fotos en secretaria o a la delegació de cultura abans del dia 4 de novembre. Les mateixes seran exposades en el nostre Casal des del dilluns 5 fins al dimecres 28 de novembre. El dia de la Clausura es coneixeran els guanyadors.

 Tots els actes poden sufrir modificacions de dia i hora, el que oportunament s’anunciarà al Tauler d’Anuncis. Per a les excursions ficarem cartells informatius indicant el preus i l’hora d’eixida. Esperem que esta programació cultural siga del gust de tots.

 Delegació de Cultura.